124. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2043686/2890/0094 της 21 Ιουλ.-4 Αυγ. 1995 (ΦΕΚ Β΄ 686) Αύξηση του εφάπαξ ποσού που χορηγεί στο Μετοχικό Ταμείο Πολιτικών Υπαλλήλων (Μ.Τ.Π.Υ.) στα μέλη της ορφανικής οικογένειας μετόχου που δεν έχει θεμελιώσει δικαίωμα μερίσματος. ΄Εχοντας υπόψη: 1.Τις διατάξεις της παρ. 1 του άρθρ. 5 του Νόμ. 1395/1983   «Τροποποίηση     και    συμπλήρωση διατάξεων της νομοθεσίας του Μετοχικού Ταμείου Πολιτικών Υπαλλήλων (ΜΤΠΥ) και άλλες διατάξεις» (ΦΕΚ Α΄ 125). 2.Την αριθ. 1026431/268/0006Α/2.3.1994 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ Β΄ 154). 3.Την αριθ. 22/22.6.1995 απόφαση του Διοικητικού Συμβουλίου του ΜΤΠΥ. 4.Το αριθ. 28950/5.7.1995 έγγραφο του ΜΤΠΥ. 5.Το γεγονός ότι με την απόφαση αυτή προκαλείται δαπάνη σε βάρος του προϋπολογισμού του ΜΤΠΥ για την οποία έχει εγγραφεί σχετική πίστωση στον ΚΑΕ 0631, αποφασίζουμε: Εγκρίνουμε την αριθ. 22/22.6.1995 απόφαση του Διοικητικού Συμβουλίου του ΜΤΠΥ με την οποία αυξάνεται το εφάπαξ βοήθημα που χορηγεί το ταμείο στα μέλη της ορφανικής οικογένειας μετόχου, που απεβίωσε στην υπηρεσία πριν συμπληρώσει το ελάχιστο όριο συμμετοχής στην ασφάλιση του Ταμείου για θεμελίωση δικαιώματος απονομής μερίσματος ως εξής: -Για συμμετοχή στο Ταμείο μέχρι 3 χρόνια στο ποσό των 300.000 δρχ. -Για συμμετοχή στο ταμείο από 3 μέχρι έξι χρόνια στο ποσό των 450.000 δρχ. -Για συμμετοχή στο Ταμείο από έξι χρόνια και άνω (δηλ. μέχρι 9 χρόνια, έξι μήνες, μία ημέρα) στο ποσό των 600.000 δρχ. Για την αναγνώριση ως χρόνου ασφάλισης στους φορείς επικουρικής ασφαλίσεως και προνοίας του εκτός υπηρεσίας χρόνου των επανελθόντων Δ.Υ. και των υπαλλήλων ΟΤΑ και άλλων Ν.Π.Δ.Δ., βλέπε παρ. 1 άρθρ. 20 Νόμ. 2386/6-7 Μαρτ. 1996 (ΦΕΚ Α΄ 43) Τόμ. 24Α σελ. 194,03. 